หนูแท้งค้างมดลูกคะ แล้วเพ้อมีอะไรกับแฟนหลังขูดมดลูกได้2วีค แบบใส่ถุงยางนะคะ กังวลว่าจะติดเชื้อมากเลยคะ หนูต้องไปหาหรือป่าวคะ
สวัสดีค่ะ โดยทั่วไป หลังการแท้งที่มีการขูดมดลูก ควรงดการมีเพศสัมพันธ์ไปประมาณ 4 สัปดาห์ เพื่อป้องกันการติดเชื้อในโพรงมดลูก และหากอยากตั้งครรภ์ต่อ ให้รออย่างน้อย 3-6 เดือนค่ะและหลังจากแท้งแล้ว หากมีเพศสัมพันธ์โดยไม่ได้ป้องกัน จะมีโอกาสที่จะตั้งครรภ์ที่ประมาณ 2 สัปดาห์ แต่หากได้ใช้ถุงยางอนางอนามัยป้องกัน โอกาสในการตั้งครรภ์ก็ถือว่าน้อยอยู่หากในตอนนี้ ยังไม่มีอาการผิดปกติอะไร ก็ยังไม่จำเป็นต้องไปพบแพทย์ แต่หากมีอาการผิดปกติ คือ ปวดท้องน้อย หรือมีตกขาวที่ผิดปกติ เช่น สีเขียวเหลืองคล้ายหนอง มีกลิ่นเหม็น มีแสบหรือคันช่องคลอด เป็นต้น จึงควรไปพบสูติ-นรีแพทย์ค่ะและหลังจากนี้ ควรงดการมีเพศสัมพันธ์ไปก่อนอีกประมาณ 2 สัปดาห์ และหากมีประจำเดือนมา ก็ควรเริ่มใช้ฮอร์โมนการคุมกำเนิดเลย เช่น ยาเม็ดคุมกำเนิด ยาฉีดคุมกำเนิด เป็นต้น